
ТИББИЁТДА ҚЎЛЛАНИЛИШИГА ДОИР ЙЎРИҚНОМА
МАСТОДИНОН®
Препаратнинг савдо номи: Мастодинон®
Дори шакли: ичга қабул қилиш учун томчи

Таркиби:

100 г томчи қуйидагиларни сақлайди:

фаол моддалар:

Agnus castus Ø (Авраам дарахти)




20 г

Caulophyllum thalictroides D4 (василисткали Стеблелист)
10 г

Cyclamen D4 (Алп бинафшаси)




10 г

Ignatia D6 (Кучала игнация дарахти)



10 г

Iris D2 (турли хил рангли Гулсапсар)



20 г

Lilium tigrinum D3 (йўл-йўл Лилия)



10 г

ёрдамчи моддалар: этанол
Этанол миқдори: 47,0-53,0% (ҳажм нисбати)

Таърифи: Тиниқ, бироз сарғиш, ҳушбўй ҳидли. 
Сақлаш жараёнида хиралашиши ёки аҳамиятсиз бўлган чўкма тушиши мумкин.

Фармакотерапевтик гуруҳи: гинекологик касалликларни даволаш учун бошқа препаратлар

АТХ код: G02CX03
Фармакологик хусусиятлари

Agnus castus дан тайёрланган экстракт, пролактин ажралиб чиқарилишини камайтириши исботланган. Пролактин ажралишига ингибирловчи таъсири ҳайвонларда ўтказилган текширувларда ҳам тасдиқланган. Agnus castus экстрактини қўлланганида аёлларда пролактин миқдори бироз ошган, шунингдек стресс оқибатидаги ошган пролактин миқдорининг (“яширин гиперпролактинемия” деб номланади) камайишини бир қанча клиник текширувлар кўрсатди.

Фармакокинетикаси
Таърифланмаган.

Қўлланилиши

Қуйидаги ҳолатларни мажмуавий даволашда симптоматик восита сифатида:

- ҳайз олди синдроми (мастодиниялар, сут безларининг таранглашиши, руҳий лабиллик, қабзиятлар, шишлар, бош оғриғи/мигрен);

- мастопатиялар;

- ҳайз циклини бузилиши ва/ёки сариқ тана етишмовчилиги чақирган бепуштликда қўлланади
Қўллаш усули ва дозалари

Дозалаш 

	Пациентлар
	бир марталик доза
	кундузги доза

	Катталар ва 12 ёшдан ошган ўсмирларга
	30 томчи
	60 томчи


Қўллаш усули

30 томчидан кунига 2 марта (эрталаб ва кечқурун), уларни бироз сув билан суюлтириб қабул қилиш лозим.

Препаратни бошқа суюқликлар билан бир вақтда қўллаш мумкин.

Даволашнинг оптимал самарасига эришиш учун, Мастодинон® ни камида 3 ой шу жумладан ҳайз кўриш вақтида қўллаш тавсия этилади. Агар 3 ой қўллангандан кейин симптомлар сақланса, у ҳолда шифокор билан мастлаҳатлашиш керак.

Ножўя таъсирлари

Аллергик реакциялар: юзни шиши, ҳансираш, ютишни қийинлашиши қайд қилинган. Аллергик тери реакциялари (масалан, тошма ва эшакеми), бош оғриғи, бош айланиши, акне, меъда-ичак бузилишлари (кўнгил айниши, меъдада оғриқ) каби пайдо бўлиши мумкин. Аллергик реакцияларнинг биринчи белгилари пайдо бўлганида, препаратни қўллашни тўхтатиш лозим.

Эслатма: гомеопатик препаратни қўллаш мавжуд бўлган шикоятларни вақтинчалик ёмонлашишига олиб келиши мумкин (дастлабки ёмонлашиш). Бундай ҳолларда препаратни қабул қилишни тўхтатиш ва шифокорга мурожаат қилиш зарур!

Қўллаш мумкин бўлмаган ҳолатлар

Препарат компонентларига юқори сезувчанлик. Препаратни ҳомиладорлик вақтида ва эмизиш даврида қўллаш мумкин эмас. Ҳайвонларда ўтказилган текширишларда сут ишлаб чиқарилишини камайиши аниқланган. 12 ёшгача бўлган болаларда қўллаш мумкин эмас.
Мастодинон 12 ёшдан бошлаб болаларда жинсий етилиш давридан то мунтазам ҳайз бошланигунигача қўлланилмаслиги керак
Дориларнинг ўзаро таъсири

Vitex agnus-cactus, fructus, допамин таъсирларини келтириб чиқарувчи (допамин агонистлари), допамин таъсирларни ингибирловчи (допамин антагонистлари), эстроген ва антиэстроген препаратлари билан ўзаро таъсирларини тўлиқ истисно қилиб бўлмайди
Умумий эслатма: носоғлом турмуш тарзи, шунингдек таъсирловчи моддалар ва стимуляторларни (масалан кофе) истеъмол қилиш, гомеопатик воситаларни таъсирига салбий таъсир кўрсатиши мумкин. 

Қўшимча дори препаратларини қабул қилишда, шифокор билан маслаҳатлашиш зарур. 

Махсус кўрсатмалар

Эстрогенга-боғлиқ хавфли ўсмалар билан касалланган пациентлар, препаратни қабул қилишдан аввал шифокор билан маслаҳатлашишлари лозим.

Допамин таъсирларини келтириб чиқарувчи (допамин агонистлари), допамин таъсирларини ингибирловчи (допамин антагонистлари), эстроген ва антиэстроген препаратларини  қабул қилаётган беморлар Мастодинон® томчини қабул қилишдан аввал шифокор билан маслаҳатлашишлари лозим.

Препаратни қабул қилиш вақтида симптомлар кучайса, дарҳол шифокор билан маслаҳатлашиш зарур. Мастодинон® томчининг таъсир механизми гормонал мувозанатни гармонизациясини ўз ичига олади, бунга 3 ойгача муддат талаб этилади. Бу даврда ҳайз кўриш циклини бузилишлари бўлиши мумкин. Гипофизар бузилишлари бўлган пациентлар, препаратни қабул қилишдан аввал шифокор билан маслаҳатлашиши лозим.
Ҳайз циклини бошқариш орқали Vitex agnus-castus мевалари аёллар фертиллигига таъсир этиши мумкин. Этанол сақлаганлиги туфайли (ҳажм нисбатида 47-53%) алкоголизм билан хасталанган пациентларда ва алкоголизмдан муваффақиятли даволангандан сўнг ушбу воситани қабул қилиш мумкин эмас. 

Юқори хавф гуруҳи пациентларда: жигар касаллиги, тутқаноқ касалликларида таркибида алкогол борлигини эътиборга олиш зарур.

Тавсия этилган дозаларда препарат транспортни бошқариш ва механизмлар билан ишлаш қобилиятини камайтирмайди.

Сақлаш жараёнида хиралашиши ёки аҳамиятсиз бўлган чўкма тушиши мумкин. Бу препаратнинг самарасига таъсир қилмайди.

Қўллашдан олдин чайқатилсин!

Дозани ошириб юборилиши

Ҳозирги кунгача дозани ошириб юборилиши ҳақида маълумотлар йўқ. 
Даволаш: симптоматик. 

Чиқарилиш шакли  

Ичга қабул қилиш учун  томчи, 50 мл ва 100 мл.

50 ёки 100 мл  препарат биринчи очиш назорати бўлган бураладиган қопқоқли, дозаловчи томчилагич мослама билан жиҳозланган тўқ рангли шиша флаконларда.

1 флакондан тиббиётда қўлланилишига доир йўриқномаси билан бирга картон қутига жойланади.

Сақлаш шароити

Қуруқ, ёруғликдан ҳимояланган жойда, 25оС дан юқори бўлмаган ҳароратда сақлансин.

Болалар ололмайдиган жойда сақлансин.
Яроқлилик муддати

4 йил. 
Очилган флаконларни 6 ой давомида ишлатиш мумкин.

Яроқлилик муддати ўтгач қўлланилмасин. 

Дорихоналардан бериш тартиби

Рецептсиз

Ишлаб чиқаручи

БИОНОРИКА СЕ

Кершенштайнерштрассе11-15,
92318 НОЙМАРКТ
Германия

Ўзбекистон Республикаси ҳудудида маҳсулот (товар) нинг сифати бўйича истеъмолчилардан эътирозларни қабул қилувчи ташкилот манзили:

«Bionorica SЕ /Бионорика СЕ/» ваколатхонаси

Тошкент ш., Главпочтамт, а/қ 95

office@bionorica.uz

